Thomas Robsahm

Thomas Mikele Robsahm (født 1964) er en norsk filmskaper, musiker og tidligere skuespiller.

Robsahm startet karrieren som skuespiller, men gikk etter hvert over til regi og produksjon.

Han er sønn av skuespillerparet Margrete Robsahm og Ugo Tognazzi, og gift med forfatter Silje Holtet Robsahm. Han er nevø av den tidligere skuespilleren Fred Robsahm.

 Skuespiller 
Robsahm var barne- og ungdomsskuespiller i 1970- og 1980-årene og medvirket nesten utelukkende i filmer av Wam & Vennerød. Han filmdebuterte 8 år gammel i Svend Wams regidebut Fem døgn i august (1973) og spilte etter det lillebroren til Lasse i ungdomsdramaet Lasse & Geir fra 1976. I 1983 spilte han hovedrollen i Åpen framtid og i 1985 hadde han en sentral birolle i Adjø solidaritet. I 1986 hadde han en birolle i Makaroni Blues, som var hans første film som ikke var laget av Wam & Vennerød. Senere spilte han i sin egen kortfilmdebut Pistolklubben fra 1987 og i spillefilmdebuten Svarte Pantere fra 1992.

Bak kamera begynte Robsahm å arbeide fulltid allerede som 17-åring på produksjonen Leve sitt liv med Wenche Foss. Senere jobbet han som script, regiassistent, klippeassistent, produksjonsmedarbeider og lanseringskonsulent.

 Regi 
Etter å ha regissert kortfilmene Pistolklubben i 1987 og Dyrenes dans i 1989, debuterte han som spillefilmregissør med Svarte Pantere i 1992. Han skrev også manus og var produsent. Han har etter det regissert filmer som Myggen - portrett av en fotballkunstner (1996), S.O.S. (1999), Det største i verden (2001), Folk flest bor i Kina (2002),  Moderne Slaveri (2009), dokumentarserien Punx (2015) og A-ha The Movie (2021).

I 1993/94 jobbet han i U-redaksjonen i NRK og hadde blant annet regien på Lik meg når jeg er teit med og av Henrik Mestad. Han har laget musikkvideoer for D'Sound, Clawfinger, Herborg Kråkevik, Rebekka Karijord og Haddy Njie.

 Produsent 
Etter å ha produsert sine første kortfilmer i selskapet Favola Film sammen med Halvor Bodin, startet Robsahm produksjonsselskapet Speranza Film i 1995.

Fra våren 2009 til våren 2013 var Robsahm spillefilmkonsulent i Norsk filminstitutt.

I august 2013 begynte han som produsent for produksjonsselskapet Motlys. Der produserte han filmen Louder Than Bombs for regissør Joachim Trier.

I 2015 startet arbeidet med Triers nye film Thelma, som hadde norsk premiere 15. september 2017.

Robsahm produserte også flere dokumentarer i Motlys, inkl. Punx (2015) som han også regisserte, Stol på meg av Emil Trier (sammen med Nicolai Moland), Emilie av Kristoffer Carlin (sammen med Sigve Endresen) og a-ha - The Movie (sammen med Yngve Sæther).

Hans siste film for Motlys, spillefilmen Håp av Maria Sødahl med Andrea Bræin Hovig og Stellan Skarsgård i hovedrollene hadde premiere i 2019.

I 2018 gikk Robsahm fra Motlys til Oslo Pictures (tidl. Filmfarms). Her har han bl.a. produsert Joachim Triers Verdens verste menneske, som hadde premiere i 2021.

Robsahm driver også sitt eget utviklingsselskap Amarcord, som bl.a. administrerer programmet Filmskapere med tilskudd fra Talent Norge og Wilhelmsen Stiftelse.

I april 2021 ble Robsahm ansatt i Nordisk Film Production som produsent.

I 2023 hadde "Dancing Queen" av Aurora Gossé premiere på Berlinale før norsk premiere i mars. Den deltok på over 70 festivaler og vant 15 priser inkl. Amanda for beste barnefilm.

Høsten 2024 hadde Elskling av Lilja Ingolfsdottir premiere.

 Musiker 
I 1980 startet Robsahm sitt første punkband Forsiktig!  som vokalist. Et halv år etter skiftet bandet navn til Musikalsk Barnehage, fikk ny trommeslager og tok inspirasjon også fra New Wave, Ska/Reggae og Synthrock.

Bandet ga ut sin debutkassett på Robsahms egen label Neronastri høsten 1982. En periode spilte han også bass-synth i Vår Ære Vår Makt med Audun Lorentzen. I 1983 forlot Robsahm Brød & Sirkus, og var noen måneder i synth-trioen The Head Set Junta, før han flyttet til Oslo og startet White Lord Jesus sammen med Arvid Skancke-Knutsen.

Robsahm er også soloartist med diverse gjestevokalister, blant annet Haddy Njie.

Han laget filmmusikk til filmene Engelen og Moderne Slaveri. Fra 2011 til 2026 var han med i bandet Neonato.

 Priser 
2000: Amandaprisen for beste film for spillefilmen S.O.S..

2001: Publikumsprisen for S.O.S. ved Milano International Film Festival.

2009: Amandaprisen for Moderne Slaveri.

De fem Amandaprisene han har vunnet som produsent har vært for filmer han har produsert for Margreth Olin, Joachim Trie og Aurora Gossé.

1990: Terje Vigen-prisen for Dyrenes Dans.

Han har også vunnet tre Gullruten, bl.a. som kreativ produsent for programmet Landeplage, samt mottatt internasjonale priser som produsent og/eller regissør.

Sammen med Joachim Trier og Eskil Vogt mottok han Nordisk råds filmpris 2016 for Louder Than Bombs.

a-ha The Movie hadde verdenspremiere på Tribeca Film Festival i New York, USA og vant publikumspris.

Verdens verste menneske av Joachim Trier ble vist i hovedkonkurransen i Cannes i 2021 og Renate Reinsve vant prisen for beste kvinnelige skuespiller.

I 2021 mottok Robsahm Aamot-statuetten for fremragende innsats for norsk film. I 2023 ble han medlem av The Acadmy/Oscars.

 Filmografi 
 Regi 
Langfilmer
 a-ha The Movie (2021)
 Punx (2015)
 Moderne slaveri (2009)
 Folk flest bor i Kina (2002) 
 Det største i verden (2001) 
 S.O.S. (1999) 
 Myggen - portrett av en fotballkunstner (1996) 
 Svarte Pantere (1992)

Kortfilmer
 Henrik Ibsen (2005)
 All you need is love (1997)
 Jakobsen (1993) 
 Lik meg når jeg er teit (for TV) (1993)
 Dyrenes dans (1989)
 Pistolklubben (1987)

 Manusforfatter 
 a-ha The Movie (2021)
 Punx (2015)
 Moderne slaveri (2009)
 Folk flest bor i Kina (2002) 
 S.O.S. (1999)
 All you need is love (1997)
 Myggen – portrett av en fotballkunstner (1996)
 Lik meg når jeg er teit (1993)
 Svarte Pantere (1992)
 Dyrenes dans (1990)
 Pistolklubben (1987)

 Script, klippeassistent m.m  
 Brødre (klippekonsulent)
 Tvillingsøstre (klippekonsulent)
 Flink pike (konsulent)
 De andre (konsulent)
 Alt om min far (2002) (konsulent)
 Lakki (1988) (regiassistent)  
 Døden på Oslo S (1990) (script)
 Havet stiger (1990) (klippeassistent) 
 Bryllupsfesten (1989) (produksjonsmedarbeider og produktplassering) 
 Hotel St. Pauli (1988) (script og regi-assistent)  
 Begynnelsen på en historie (1988) (script og klippeassistent)
 Drømmeslottet (1987) (script) 
 Adjø solidaritet (1985) (script) 
 Leve Sitt Liv (1983) (script-hospitant) 
 Nærmere deg (Min Venn) (1979) (hospitant)   Produsent  
 Elskling (2024)
 Eksplosjoner i hjertet (2024)
 Dancing Queen (2023)
 Verdens verste Menneske (2021)
 a-ha - The Movie (dokumentarfilm) (2021)
 Stol på meg (dokumentarfilm) (2021)
 Det vi frykter (kortfilm) (2020)
 Villhester (kortfilm) (2020)
 Håp (2019)
 Mysteriet Emilie (dokumentarfilm) (2019)
 Den Andre Munch (dokumentarfilm) (2018)
 Thelma (spillefilm) (2017)
 Ingen tid å miste (dokumentarfilm) (2017)
 Skolen (dokumentarfilm) (2017)
 Punx (dokumentarserie) (2015)
 Louder Than Bombs (spillefilm) (2015)
 Engelen (spillefilm) (2009)
 Scener fra et vennskap (dokumentarfilm) (2009)
 Bankbussen (dokumentarfilm) (2009)
 Et vakkert liv (dokumentarfilm) (2009)
 Frognerfruene Fiff & Fam (dokumentarfilm) (2009)
 Moderne slaveri (dokumentarfilm/tv-serie) (2009)
 Statistikk (dokumentarfilm) (2008)
 De som bygger landet (dokumentarserie for tv) (2008)
 Varg (film) (2008) (co-produsent)
 Landeplage (tv-serie, NRK) (2007)
 Lullaby (novellefilm) (2006)
 It's Hard to Be a Rock'n Roller (dokumentarfilm) (2006) 
 Bigger Than Barbie (dokumentarfilm) (2006) 
 Valo (film) (2005) (co-produsent) 
 Ungdommens råskap (dokumentarfilm) (2004) 
 Kroppen min (kortfilm) (2002) 
 Det største i verden (spillefilm) (2001) 
 Herborg går til filmen (dokumentarfilm) (2001)
 Habana Libre (dokumentarfilm) (2001) (co-produsent)
 De 7 dødssyndene (spillefilm) (2000)  
 Fråtseri (kortfilm) (2000) 
 Misunnelse (kortfilm) (2000) 
 Vrede (kortfilm) (2000)  
 S.O.S. (film) (1999) 
 Dei mjuke hendene (dokumentarfilm) (1998)
 Forbrytelse og Straff (TV-dokumentar) (1998)
 En øy i solen (dokumentarfilm)(1997)
 Grønne familier (dokumentarserie) (1998)
 Thranes metode (spillefilm) (1998)
 All you need is love (kortfilm) (1997)  
 Onkel Reidar (dokumentarfilm) (1997)
 Åndsfyrsten (dokumentarfilm) (1997)
 Svarte Pantere (spillefilm) (1992)
 Dyrenes dans (dokumentarfilm) (1990)
 Pistolklubben (kortfilm) (1987) Skuespiller 
 Svarte Pantere (1992) – Thomas 
 Pistolklubben (1987) – Rune 
 Makaroni Blues (1986) – Son of Vincenzo and Elsa 
 Adjø solidaritet (1985) – Fridtjof 
 Åpen framtid (1983) – Pål 
 Julia Julia (1981) – Dag 
 Det tause flertall (1977) – Petter 
 Lasse & Geir (1976) – Finn 
 Fem døgn i august (1973) – Thomas

 TV-opptredener 
 Dagen, den er din! (portrettserie) (2001)
 Herborg går til filmen (2001)
 Lille Lørdag (første program) (1995)
 U om Svarte Pantere (1992)

 Diskografi 
Thomas Robsahm
All Sewn Up - A Tribute To Patrik Fitzgerald – «Improve Myself» (Patrik Fitzgerald) i samarbeid med Vera & Jara (CD/Vinyl, 2009)
Åpen framtid – «What To Do» (Keith Richards, Mick Jagger) (Vinyl/Kassett,1983)

Neonato
The End of Music (Vinyl/CD/Download, 2015)

White Lord Jesus
Amen (CD, nyutgivelse 2021)
Sannhet på boks - En hyllest til Raga Rockers  - «Å Jesus» (CD/Vinyl, 2015)
Maskindans – «Showtime» (CD, 2009)
Shockadelica - A Tribute To The Artist Known As Prince – «Darling Nikki»   (CD, 2008)
...into that good night (CD/Download, 2008 - Vinyl, 2011)
Dans Til Musikken - En hyllest til Lasse Myrvold – «Hong Kong»  (CD, 2006)
White Lord Jesus (CD/Download, 2005)
 Animal Aid (Samlekassett,1986)
 Frendafolket (Samlekassett, 1985)
Amen (Kassett, 1984)

Tvileren Thomas

- Alltid Barn (Kassett, 1984)

The Head Set Junta

 Maskindans – «Siste Tango» (CD, 2009)
 Sprø Musikk-Festivalen – «Dikt» (Samlekassett,1983)
 Musikk For De Intime Salonger (Kassett, 1983)

Brød & Sirkus

 Far Familie Flagg (CD, nyutgivelse 2021)
Arendal Rock Klubb - 30-årsjubileumsutgivelse - "Far Familie Flagg" (CD og vinylsamling, 2011)
Maskindans – "Hvite Skygger" (CD-samling, 2009)
 Far Familie Flagg (Kassett, 1982)
 Nuclear Terra – «Marsjér uten meg» (Samlekassett, 1982)
 Zink Zamler – «La Dolce Vita» (Samlekassett, 1981)
Musikalsk Barnehage

 Hurra for Norge vol. 3 – «Arendal SS» (CD, 2007)
 Arendalsrock – «Arendal SS og Geniale Løsninger» (Kassett, 1980)
Forsiktig

 Hurra for Norge vol. 4 – «Problembarn»  (CD, 2008)
 Hurra for Norge vol. 3 – «Jeg vil bli sadist (når jeg blir stor)» (CD, 2007)
 Arendalsrock – «Jeg vil bli sadist (når jeg blir stor)» og «Problembarn» (Kassett, 1980)

 Referanser 

Eksterne lenker


Kategori:Norske filmregissører
Kategori:Norske filmprodusenter
Kategori:Norske manusforfattere
Kategori:Norske TV-regissører
Kategori:Norske kortfilmskapere
Kategori:Norske skuespillere
Kategori:Norske musikere
Kategori:Vinnere av Nordisk råds filmpris
Kategori:Personer fra Arendal kommune